Na drupa el ze un fruto carnozo caraterizà da ła parte interna legnoza. L'ezocarpo ła ze sotiła e menbranoza, el mezocarpo carnozo e l'endocarpo el ze legnozo. La drupa ła ga, inte l'interior del oso na ùgnoła samesa. El oso el ze par tanto ła parte pì interna del fruto pì ła samesa. Sti fruti i se desviłupa de sòłito da un fioro che el ga un ovàrio sùparo, formà da un ùgnoło carpeło. Tante drupe, col so strato esterno dolse e carnozo, i raprezenta na fonte de magnar par i animałi, e ła popołasion vezetałe ła benefisa de ła consevente dispersion de łe so samese. El oso a volte el vien el dasà cascar dopo che ła parte carnoza ła ze stada magnada, ma de frecuente el vien inzerio, pasando traverso el tubo dizerente, e ridazesto al tereno col espełimento. Sto pasajo traverso el trato dizestivo el połe redùzar el spesor de l'endocarpo, par tanto el połe jutare i tasi de zermenasion. El proceso el ze conosesto cofà scarifegasion. Łe ze drupe i fruti de łe spece del zènaro intrà i cuałi ła màndoła, el pèrsego, ła sareza, ła bronba, el mirabołan, el brùgnoło Altre piante che łe fa drupe łe ze: l'ułivo, el cafè, el mango, tante palme , el pestàciaro, l'anacàrdio, il zìzołara, il nozara.